তাঁর একটি চিত্রকর্মে আমরা দেখতে পাই – আকাশশূন্যে তোলা এক দাবার কোর্টে মুমূর্ষু এক সারমেয়, সেটি যেন বেঁচে আছে ফেসবুক, বস্নুটুথসহ নানা অ্যাপসের স্যালাইন-ডোজে। মধ্যবিত্তের সব সামাজিকতা বাস্তবের শ্বাস-প্রশ্বাস পেরিয়ে আজ মাথা কুটছে অন্তর্জালের মায়ার কুহকে। ইন্টারনেটের শক্তি আসক্তির পর্যায়ে গেলে তার পরিণতি কী হতে পারে, সে-সম্পর্কে শিল্পী তাঁর অনুমানটুকু মজাদারভাবে তুলে ধরেছেন।